Charlie Lindgren

**Charlie Lindgren** (* 18. december 1993, Lakeville, Minnesota, USA) je americký profesionálny hokejový brankár, ktorý aktuálne pôsobí v tíme Washington Capitals v National Hockey League. Bol hviezdou univerzitnej ligy NCAA.

## Kariéra
Charlie Lindgren nebol draftovaný do NHL. V juniorskej kariére pôsobil v najvyššej americkej súťaži USHL a neskôr v najvyššej univerzitnej lige NCAA. Tu zažil svoje hviezdne obdobie, keď v roku 2016 získal ocenenie pre najlepšieho brankára ligy, bol menovaný do prvého All-Star tímu a so St. Cloud State University získal ligový titul.

V roku 2016, po skončení sezóny v NCAA, podpísal dvojročný nováčikovský kontrakt s Montrealom Canadiens. V NHL debutoval ešte v tej sezóne, keď nastúpil v jedinom zápase proti Caroline Hurricanes, ktorý vyhral 4:2. V nasledujúcich rokoch pôsobil ako tretí brankár Canadiens, keď osciloval medzi NHL a farmárskym tímom Laval Rocket v American Hockey League. Počas pôsobenia v Lavale si jedenkrát zahral v AHL All-Star Game. Za Montreal sa predstavil v 24 zápasoch.  

V roku 2021 Lindgrenovi vypršala zmluva s Canadiens a ako neobmedzený voľný hráč podpísal jednoročný kontrakt so St. Louis Blues - taktiež do pozície tretieho brankára. Väčšinu sezóny 2021/2022 strávil znova v AHL v tíme Springfield Thunderbirds. V prvom tíme odchytla 5 zápasov a po sezóne s Blues zmluvu nepredĺžil. 

V lete 2022 našiel svoje stabilné pôsobisko v NHL v klube Washington Capitals, ktorí mu ponúkli trojročný kontrakt jednocestný kontrakt. V organizácii sa nachádzalo viacero nádejných brankárov na pozíciu náhradníka Darcyho Kuempera, ako napríklad&nbsp;Hunter Shepard či Zachary Fucale. Lindgren si však vybojoval náhradnícku pozíciu, ktorú si udržal aj po odchode Kuempera a príchode súčasnej "jednotky" Capitals Logana Thompsona. V sezóne 2023/2024 dokonca z pozície jednotky Kuempera vytlačil a odchytal svoje kariérne maximum 50 zápasov. 

V novembri 2024 sa stal internetovo virálnym jeho vlastný gól, ktorý si v zápase proti Tampe Bay Lightning, pri pokuse nastreliť puk o zadný mantinel, prudko umiestnil do brány. Napriek tomu, že išlo o vyrovnávajúci gól na 3:3, Washington zápas napokon zvládol a vyhral 5:4. 

Aktuálne má Lindgren s Capitals platný kontrakt do roku 2028 a s Thompsonom tvoria stabilný brankársky tandem. Zápasy sú im delené približne na polovicu a podliehajú tzv. "1A-1B" systému (dve takmer rovnocenné brankárske jednotky). V sezóne 2025/2026 sa Lingrenova výkonnosť prepadla, čo viedlo k jasnejšiemu ukotveniu Thompsona ako prvého brankára tímu. 

## Reprezentačná kariéra
Charlie Lindgren reprezentoval USA na dvoch turnajoch Majstrovstiev sveta (2018, 2024). Pri svojom prvom vystúpení získal bronzovú medailu, ale v tíme figuroval iba ako tretí brankár, ktorý ani raz nenastúpil.

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Štatistiky v NHL

## Referencie

## Iné projekty

Kategória:Hokejisti USA
Kategória:Hokejoví brankári USA
Kategória:Brankári Montreal Canadiens
Kategória:Brankári St. Louis Blues
Kategória:Brankári Washington Capitals
Kategória:Účastníci MS v hokeji 2018
Kategória:Účastníci MS v hokeji 2024
Kategória:Osobnosti USA švédskeho pôvodu
Kategória:Osobnosti z Minnesoty